Tilbake til Melkeveien

Tilbake til Melkeveien (svensk: Tillbaka till Vintergatan) er en tv-serie for barn som ble vist på SVT første gang fra 17. januar 2003 til 2. juli 2004. Petter Bragée var seriens manusforfatter, regissør og produsent. Siden premieren i 2004 viste SVT serien i reprise nesten hvert år frem til 2015. Serien ble vist på NRK fra 30. januari 2003 til 13 maj 2004.

Serien var satt sammen av de to seriene Vintergatan 5a og Vintergatan 5b – som opprinnelig ble vist i SVTs format Sommarlovsmorgon – i kombinasjon med nyinnspilte scener.

Serien ble en av SVTs mest populære produksjoner for barn.

Handling 
Peo sitter på sin nye jobb på en bensinstasjon i verdensrommet. For å fordrive tiden forteller han haikeren Garsson om eventyrene han har vært på i verdensrommet sammen med vennene sine. Dette skjer i tilbakeblikk til det som tidligere skjedde. Imens skjer det ting på stasjonen; kunder kommer og går. Til og med Peos verste fiende, taxisjefen, har vært på besøk, selv om Peo ikke har fortalt ham hvor han er.

Den første sesongen av serien gjenforteller handlingen fra Vintergatan 5a og handler om hvordan Peo og Peos venner Mira, Glen og Henrik reiser rundt i verdensrommet for å samle ulike livsformer som kan hjelpe jordens økosystem og forhindre den menneskeskapte miljøødeleggelsen som til slutt kan føre til jordens undergang. De besøker planetene Zoltzy, Filione, Zeryj, Zinij og Kraschnyj.

Den andre sesongen gjenforteller handlingen fra Vintergatan 5b, sommeren da Peos kone og datter – Ulla og Mira – forsvinner. På reisen for å finne Ulla og Mira møter de reisende den russiske kosmonauten Irina, som hjelper dem. Det viser seg at også Sjuan – som er Femmans lillesøster – har blitt kidnappet av fifunene, som har laboratoriet sitt på planeten Karicnivi (labbplaneten).

Rolleliste 

 Anders Linder – Peo, Kapten Zoom, Melvis
 Jonas Sykfont – Garsson, Femman, Benke Bengtsson, blindpassasjereren
 Philomène Grandin – Mira
 Wilson Michaels – Glen
 Pelle Hanæus – Henrik, Helge, Kubrick
 Ingela Schale – Irina, Inkeri
 Per-Axel Gjöres – taxisjefen, Asram
 Christina Göransson – Ulla
 Inga Sarri – Gaia
 Mikael Ljung – Mutanton, Besam
 Juan Rodriguez – Miras pappa
 Maria Lostrón – Miras bestemor
 Thorvald Fyr Strömberg – leder på feriekolonien, Holmsten
 Niclas Wimmerberg – Pluto Khan
 Nini Björck – Gittan
 Bo Pettersson – Gittans ektemann Bertil
 Thomas Di Leva – seg selv
 Henrik Olsson – programlederen
 Fredrik Willander – vekteren
 Johan Anderblad – Johan
 Sara Edwardsson – Sara
 Ylva Hällén – Ylva
 Henrik Ståhl – Henrik
 Lotta Beving – Trean
 Bodil Ekelund – Sjuan
 Mathilda Mörk – Annika
 Åke Larsson – smeden Harald
 Ebbe Westergren – Fastbjørn
 Alf Jonsson – forsker, spansk servitør
 Jonas Persson – forsker
 Thomas Hellberg – stemmen til Alien
 Johanna Wallin – metallisk kvinnestemme
 Martin Wargren – fortellerstemme

Referanser

Eksterne lenker 
 

Svenske TV-serier